《吊李白》
明代·方孝孺

君不见唐朝李白特达士其人君不见唐朝李白特达士，其人君亡神不死。

声名流落天地间，千载高风有谁似。我今诵诗篇，乱发飘萧寒。

若非胸中湖海阔，定有九曲蛟龙蟠。却忆金銮殿上见天子，玉山巳颓扶不起。

脱靴力士秪羞颜，捧砚杨妃劳玉指。当时豪侠应一人，岂爱富贵留其身。

归来长安弄明月，从此不复朝金阙。酒家有酒频典衣，日日醉倒身忘归。

诗成不𬋩鬼神泣，笔下自有烟云飞。丈夫襟怀真磊落，将口谈天日月薄。

泰山高兮高可夷，沧海深兮深可涸。惟有李白天才夺造化，世人孰得窥其作。

我言李白古无双，至今采石生辉光。嗟哉石崇空豪富，终当埋没声不扬。

黄金白璧不足贵，但愿男儿有笔如长杠。

作者简介：方孝孺（1357—1402年7月25日），宁海人，字希直，一字希古，号逊志，曾以“逊志”名其书斋，因其故里旧属缑城里，故称“缑城先生”；又因在汉中府任教授时，蜀献王赐名其读书处为“正学”，亦称“正学先生”，明朝大臣、学者、文学家、散文家、思想家。后因拒绝为发动“靖难之役”的燕王朱棣草拟即位诏书，被朱棣杀害。南明福王时追谥“文正”。